Broj: 14/6-1-1.5/7-2022/2

U Trakošćanu, 15.11.2022.

**ZAPISNIK**

s 12. sjednice Upravnog vijeća Dvora Trakošćan održane 27.10.2022. u Upravi Dvora Trakošćan s početkom u 10,20 sati.

Prisutni: dr.sc. Vesna Pascuttini Juraga, predsjednica

Ivan Mravlinčić, zamjenik predsjednice

Nedeljka Vodolšak, član

Andreja Srednoselec, član

Adam Pintarić, ravnatelj

Sjednicu je otvorila predsjednica Upravnog vijeća dr.sc. Vesna Pascuttini Juraga i predložila sljedeći

**DNEVNI RED:**

|  |  |
| --- | --- |
| 1. | Usvajanje Zapisnika s 11. sjednice Upravnog vijeća od 28.09.2022. godine |
| 2. | Donošenje Odluke o davanju suglasnosti za sklapanje Ugovora o zakupu poslovnog prostora servisne građevine uz jezero sa pripadajućom terasom |
| 3. | Donošenje Odluke o prestanku ugovora o radu ravnatelja Muzeja Adama Pintarića |
| 4. | Donošenje Odluke o sklapanju Aneksa ugovora o radu br. 2 za obavljanje poslova vršitelja dužnosti ravnatelja Muzeja s Ivanom Mravlinčićem |
| 5. | Donošenje Odluke o imenovanju Povjerenstva za primopredaju dužnosti ravnatelja Muzeja |
| 6. | Ostala pitanja |

Dnevni red je jednoglasno usvojen.

**Ad 1.) Usvajanje Zapisnika s 11. sjednice Upravnog vijeća od 28.09.2022. godine**

Predsjednica je zamolila članove Upravnog vijeća da na temelju uvida u zapisnik s prošle sjednice glasuju o prihvaćanju navedenog zapisnika.

**Zaključak: Upravno vijeće jednoglasno usvaja Zapisnik s 11. sjednice Upravnog vijeća**

**od 28.09.2022. godine.**

**Ad 2.) Donošenje Odluke o davanju suglasnosti za sklapanje Ugovora o zakupu**

**poslovnog prostora servisne građevine uz jezero sa pripadajućom terasom**

O navedenoj problematici raspravljalo se na 11. sjednici Upravnog vijeća te je jednoglasno zaključeno da je prije potpisivanja ugovora za zakup poslovnog prostora servisne građevine uz jezero sa pripadajućom terasom potrebno savjetovati se s odvjetnikom i provjeriti pravne rokove te odredbe ugovora, nakon čega će se Upravno vijeće ponovno sastati i donijeti odluku.

Odvjetnik Zlatko Žulić nam je dana 24. listopada 2022. godine dostavio mišljenje da bi se početak poslovanja u navedenom ugovoru, a zbog žalbenog postupka, trebao odnositi na 2023. godinu, stoga Upravno vijeće donosi Odluku o davanju suglasnosti za sklapanje poslovnog prostora servisne građevine uz jezero sa pripadajućom terasom sa sljedećim sadržajem:

„Članak 1.

Ovom Odlukom daje se suglasnost ravnatelju Dvora Trakošćan za sklapanje Ugovora o zakupu poslovnog prostora servisne građevine uz jezero sa pripadajućom terasom sa zakupnikom Zagorje International d.o.o. za informiranje, Krapina.

Članak 2.

Utvrđuje se da je Ugovor o zakupu poslovnog prostora iz članka 1. ove Odluke sa zakupnikom Zagorje International d.o.o. za informiranje, Krapina, sukladno Odluci o izboru ponuditelja Broj: 5/9-2-2.1.6.2/16-2022/4 od 01. srpnja 2022. godine, trebao biti sklopljen u roku od osam dana od dana donošenja Odluke o izboru ponuditelja.

Utvrđuje se da je zbog vođenja žalbenog postupka odgođeno sklapanje Ugovora o zakupu poslovnog prostora iz članka 1. ove Odluke.

Članak 3.

Utvrđuje se da će se Ugovor o zakupu poslovnog prostora iz članka 1. ove Odluke, prema zahtjevu zakupnika Zagorje International d.o.o. za informiranje, Krapina, sklopiti s datumom početka zakupa 01. travnja 2023. godine zbog objektivnih razloga, a to su promjena tržišnih uvjeta i završetak turističke sezone do kojih je došlo za vrijeme odgode potpisivanja ugovora.

Članak 4.

Ova Odluka stupa na snagu prvi dan od donošenja.“

**Zaključak: Upravno vijeće na prijedlog ravnatelja jednoglasno donosi Odluku o**

**davanju suglasnosti za sklapanje poslovnog prostora servisne građevine uz**

**jezero sa pripadajućom terasom.**

**Ad 3.) Donošenje Odluke o prestanku ugovora o radu ravnatelja Muzeja Adama**

**Pintarića**

Ministrica kulture i medija dr.sc. Nina Obuljen Koržinek dana 13. listopada 2022. godine donijela je Rješenje o razrješenju ravnatelja Muzeja Dvor Trakošćan kojim se Adam Pintarić razrješuje s dužnosti ravnatelja Muzeja Dvor Trakošćan s danom 31. listopada 2022. godine, na vlastiti zahtjev.

Upravno vijeće stoga donosi Odluku o prestanku Ugovora o radu sa sljedećim sadržajem:

„I.

Adamu Pintariću, Zavojna 19, 42000 Varaždin, (u nastavku: ravnatelj) dana 31. listopada 2022. godine prestaje ugovor o radu sklopljen na neodređeno vrijeme za radno mjesto ravnatelja, sukladno Rješenju o razrješenju ravnatelja Muzeja Dvor Trakošćan Klasa: UP/I-611-05/22-01/0077, Urbr: 532-02-01/1-22-02 od 13. listopada 2022. godine te stečenim uvjetima za prestanak ugovora o radu sukladno članku 112., stavku 1., točki. 4. Zakona o radu odnosno navršavanju šezdeset i pet godina života i petnaest godina mirovinskog staža.

II.

Ravnatelju je preostalo 26 dana godišnjeg odmora za 2022. godinu. Umjesto korištenja godišnjeg odmora ravnatelju će se po prestanku ugovora o radu obračunati i isplatiti naknada za neiskorišteni godišnji odmor sukladno članku 82. Zakona o radu.

III.

Ravnatelj se obvezuje vratiti sredstva rada kojima je raspolagao u vrijeme rada (ključeve objekata Dvora Trakošćan, ključeve službenog automobila, službeni mobitel i službene bankovne kartice), te izvršiti primopredaju dužnosti najkasnije do 17. studenog 2022. godine.

IV.

Ravnatelju se utvrđuje pravo na isplatu otpremnine zbog odlaska u mirovinu u iznosu od dvije osnovice za izračun plaće službenika i namještenika, koje će biti važeće na zadnji dan rada u javnoj službi prije odlaska u mirovinu, sukladno članku 59. Temeljnog kolektivnog ugovora za službenike i namještenike u javnim službama.

Ravnatelju će se neoporezivo isplatiti otpremnina u iznosu od 10.000,00 kn, dok se iznos iznad neoporeziva dijela smatra plaćom te podliježe obračunu doprinosa i poreza, sukladno Zakonu o porezu na dohodak i Pravilniku o porezu na dohodak.“

**Zaključak: Upravno vijeće jednoglasno donosi Odluku o prestanku ugovora o radu**

**ravnatelja Adama Pintarića.**

**Ad 4.) Donošenje Odluke o sklapanju Aneksa ugovora o radu br. 2 za obavljanje**

**poslova vršitelja dužnosti ravnatelja Muzeja s Ivanom Mravlinčićem**

Ministrica kulture i medija dr.sc. Nina Obuljen Koržinek dana 13. listopada 2022. godine donijela je Rješenje o imenovanju vršitelja dužnosti ravnatelja Muzeja Dvor Trakošćan kojim se za v.d. ravnatelja Muzeja Dvor Trakošćan s danom 01. studenoga 2022. godine imenuje Ivan Mravlinčić.

Upravno vijeće stoga donosi Odluku o sklapanju Aneksa ugovora o radu br. 2 za obavljanje poslova vršitelja dužnosti ravnatelja Muzeja s Ivanom Mravlinčićem sa sljedećim sadržajem:

„Članak 1.

Ovom Odlukom utvrđuje se sklapanje Aneksa ugovora o radu br. 2 za obavljanje poslova vršitelja dužnosti ravnatelja Muzeja s Ivanom Mravlinčićem, sukladno Rješenju ministrice kulture i medija o imenovanju Klasa: UP/I-611-05/22-01/0078, Urbroj: 532-02-01/1-22-01 od 13. listopada 2022. godine.

Članak 2.

Prihvaća se tekst Aneksa ugovora o radu br. 2 za obavljanje poslova vršitelja dužnosti ravnatelja Muzeja koji je sastavni dio ove Odluke.

Članak 3.

Ova Odluka stupa na snagu prvi dan od donošenja.“

**Zaključak: Upravno vijeće jednoglasno donosi Odluku o sklapanju Aneksa ugovora o**

**radu br. 2 za obavljanje poslova vršitelja dužnosti ravnatelja Muzeja s**

**Ivanom Mravlinčićem.**

**Ad 5.) Odluka o imenovanju Povjerenstva za primopredaju dužnosti ravnatelja Muzeja**

Nakon razrješenja ravnatelja Adama Pinatrića i imenovanja v.d. ravnatelja Ivana Mravlinčića slijedi primopredaja dužnosti ravnatelja. Stoga Upravno vijeće donosi Odluku o imenovanju Povjerenstva za primopredaju dužnosti ravnatelja Muzeja sa sljedećim sadržajem:

„Članak 1.

Ovom Odlukom imenuje se Povjerenstvo za primopredaju dužnosti ravnatelja Muzeja Dvor Trakošćan (dalje: Povjerenstvo) u sljedećem sastavu:

1. Marta Mudri, tajnica ustanove,
2. Andreja Srednoselec, kustosica,
3. Tanja Ferčec, voditeljica računovodstva.

Članak 2.

Imenovano Povjerenstvo dužno je pripremiti dokumentaciju temeljem koje će se izvršiti primopredaja dužnosti ravnatelja Muzeja Dvora Trakošćan, sa stanjem 31.10.2022. godine, a koja obuhvaća:

* izvješće o financijskom poslovanju,
* izjavu o fiskalnoj odgovornosti,
* izvješće o obavezno pravnim odnosima,
* važeće opće akte,
* ugovore o radu,
* zapisnik zadnje revizije muzejske građe,
* popis imovine,
* izvješće o izvršenju programskih aktivnosti u 2022. godini,
* stanje EU projekta,
* program rada i razvitka te plan programskih aktivnosti za 2023. godinu,
* stanje sudskih postupaka u tijeku,
* ostala pitanja od važnosti za Muzej.

Članak 3.

Krajnji rok za izvršenje primopredaje je 17.11.2022. godine.

Članak 4.

Ova Odluka stupa na snagu prvi dan od donošenja.“

**Zaključak: Upravno vijeće na prijedlog ravnatelja jednoglasno donosi Odluku o**

**imenovanju Povjerenstva za primopredaju dužnosti ravnatelja Muzeja.**

**Ad 6.) Ostala pitanja**

Pod točkom Ostala pitanja nije bilo rasprave.

Sjednica je završila s radom u 11.00 sati.

Zapisničar: Predsjednica Upravnog vijeća:

Andreja Srednoselec dr.sc. Vesna Pascuttini Juraga

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_